b'\n_START_ARTICLE_\nAnge Hyacinthe Maxence de Damas\n_START_SECTION_\n\xc5\xbdivljenje\n_START_PARAGRAPH_\nDamas je ob za\xc4\x8detku francoske revolucije pobegnil z dru\xc5\xbeino najprej v Nem\xc4\x8dijo, nato pa v Rusijo, kjer je postal \xc4\x8dastnik v ruski vojski._NEWLINE_Sprva je bil pripadnik artilerije, a je bil 18. oktobra 1800 preme\xc5\xa1\xc4\x8den k in\xc5\xbeenircem in nato h gardistom. Sodeloval je v bitki pri Austerlitzu. 1. maja 1811 je bil povi\xc5\xa1an v polkovnika in imenovan za in\xc5\xa1pektorja rekrutne baze ter nato za bataljonskega poveljnika Semjonovskega polka. 24. decembra 1812 je postal poveljnik Astrahanskega grenadirskega polka in nato grenadirskega brigade. 15. septembra 1813 je bil povi\xc5\xa1an v generalmajorja. 10. maja 1814 je podal odpoved iz ruske vojske._NEWLINE_Po zmagi nad Napoleonom se je pridru\xc5\xbeil rojalisti\xc4\x8dni francoski vojski in sprva postal generalporo\xc4\x8dnik, nato pa feldmar\xc5\xa1al. V letih 1823\xe2\x88\x9224 je bil minister za obrambo Francije in v letih 1824\xe2\x88\x9228 minister za zunanje zadeve Francije.'